cyanic-selkie/wikianc huggingface dataset:
Georg Schramm
De Georg Schramm, gebuer den 11. Mäerz 1949 zu Bad Homburg, ass en däitschen Diplom-Psycholog a Kabarettist.
Canton de Vic-sur-Cère
De Canton de Vic-sur-Cère ass eng franséisch administrativ Andeelung am Arrondissement Aurillac, Departement Cantal an der Regioun Auvergne-Rhône-Alpes.
Georg Schramm
Biographie
Hien huet doropshi Psychologie studéiert a vun 1976 bis 1988 als Psycholog geschafft. Zanter 1982 lieft hie vu senge Cabaretsprogrammer.
Canton de Behren-lès-Forbach
Den Haaptuert ass Behren-lès-Forbach.
Canton de Saint-Symphorien-d'Ozon
De Canton de Saint-Symphorien-d'Ozon ass eng franséisch administrativ Andeelung am Arrondissement Lyon, am Departement Rhône an der Regioun Auvergne-Rhône-Alpes.
Anne Brasseur
D'Anne Brasseur, gebuer den 19. Mee 1950 an der Stad Lëtzebuerg, ass eng lëtzebuergesch DP-Politikerin.
Georg Schramm
Biographie
De Georg Schramm mécht politesche Cabaret, wou d'Grenzen tëscht Spaass an Eescht dacks verwëscht sinn. D'Personnagen déi en op der Bün verkierpert sinn haaptsächlech de liicht alkoholiséierten Oberstleutnant Sanftleben, de granzege Preis Lothar Dombrowski an de Sozialdemokrat August, e Rentner dee mat der moderner Zäit net eens gëtt.
Gare Kruuchten
D'Gare vu Kruuchten  ass eng Gare op der CFL-Streck 1, der sougenannter Nordstreck, tëscht der Gare Miersch an der Gare Colmer-Bierg vun der Lëtzebuerger Eisebunn.
Sercœur
Sercoeur ass eng franséisch Gemeng an de Vogesen an der Regioun Grand Est.
Gare Kruuchten
D'Nordstreck féiert vu Lëtzebuerg bis op Ëlwen an da weider an d'Belsch, wou se vu Gouvy un, Kontakt mat der belscher Linn 42 (Rivage-Gouvy) huet. Eng Antenn geet vun Ettelbréck op Dikrech an eng weider Antenn zweigt zu Kautebaach of a féiert bis op Wolz.
Anne Brasseur
Si war vun 2014 bis 2016 Presidentin vun der Parlamentarescher Assemblée vum Europarot.
Gare Kruuchten
D'Gare läit um Lieu-dit Kruuchten-Gare, um lénksen Uwänner vun der Uelzecht, an d'Duerf Kruuchten um rietsen. Et gëtt eng Bréck iwwer d'Uelzecht déi d'Gare mam Duerf verbënnt.
Anne Brasseur
Biographie
D'Anne Brasseur staamt aus enger liberaler Famill aus der Groussgaass an huet 1969 hir Première am deemolege Meedercheslycée um Lampertsbierg gemaach. Nodeem si zu Tübingen a Mannheim Psychologie studéiert huet an 1975 hiren Diplom krut, huet si beim Service de Psychologie et d'Orientation scolaires zu Esch-Uelzecht am Jongelycée an an der Beruffsschoul geschafft. Vun 1976 bis 1979 war se Direktesch vum Service central d'Assistance sociale vum Parquet an der Stad Lëtzebuerg.
Canton de Saint-Germain-du-Teil
De Canton de Saint-Germain-du-Teil ass eng fréier franséisch administrativ Andeelung am Arrondissement Mende, am Lozère (Occitanie)
Canton de Saint-Symphorien-sur-Coise
De Canton de Saint-Symphorien-sur-Coise ass eng fréier franséisch administrativ Andeelung am Arrondissement Lyon, am Departement Rhône an der Regioun Auvergne-Rhône-Alpes.
Jean Hengen
De Jean Hengen, gebuer den 23. November 1912 zu Diddeleng, a gestuerwen den 29. Januar 2005 war de sechste Bëschof an éischten Äerzbëschof vun der kathoulescher Kierch vu Lëtzebuerg.
Photosphär
D'Photosphär ass déi Schicht vun der Sonn, aus där dat siichtbart Liicht vun der Sonn staamt. D'Schicht ass ongeféier 400 km déck an huet eng mëttel Gasdicht vun 10−7 g/cm3 (entspriechend der Dicht vun der Äerdatmosphär a ronn 70 km Héicht) bei enger effektiver Temperatur vu ronn 5778 K. Wéinst der Absorptiounswierkung an der Uewerfläch sinn déi ënnescht Schichten, beispillsweis d'Konvektiounszon, net ze gesinn. Iwwer der Photosphär läit d'Chromosphär.
Canton d'Argelès-Gazost
De Canton d'Argelès-Gazost ass eng fréier franséisch administrativ Andeelung am Arrondissement Argelès-Gazost, am Departement Hautes-Pyrénées an der Regioun Occitanie.
Jean Hengen
Seng Jugend
De Jean Hengen gouf den 23. November 1912 zu Diddeleng als siwent vun aacht Kanner vum Michel Hengen (21.07.1867 - 13.01.1950) an dem Anna Gindt (31.07.1870 - 04.11.1943) gebuer, wou hien dunn d'Primärschoul um „Strutzbierg“ an um „Deich“ besicht huet. Nom Ofschloss vum Sekundärstudium am Kolléisch an der Stad huet de Jean Hengen sech 1939 an de Fächer Philosophie an Theologie, op der Peepstlecher Universitéit Gregoriana zu Roum ageschriwwen. Duerno huet hien nach Kiercherecht studéiert.
Photosphär
Stänneg Absorptioun
D'Absorptioun vum siichtbare Liicht geschitt bei relativ niddregen Temperaturen. Mä bei 5000 bis 6000 K kann iwwer Fräi-Fräi-Iwwergäng nëmmen infrarout Liicht ausgeléist ginn. Siichtbart Liicht kann net wesentlech duerch Iwwergäng am neutralen Waasserstoff entstoen, well dësen nëmmen zu 0,01 % do ass. Hei huet den däitsch-amerikaneschen Astronom Rupert Wildt am Joer 1938 eng wichteg Erklärung mat Hëllef vun den negativen Waasserstoff-Ione fonnt. Si entstinn duerch Ulagerung vun engem fräien Elektron an engem neutralen H-Atom a si schwaach stabil. Déi noutwendeg fräi Elektronen entstinn bei der liichten Ionisatioun vun Natriumatomen. Dat negatiivt H-Ion huet nëmmen e gebonnenen Zoustand. Wa Photone mat enger Energie vu méi wéi 0,75 eV, also enger Wellelängt vu manner wéi 1650 nm, op negativ H-Ionen treffe, schloe s'een Elektron eraus an iwwreg bleift nees en neutraalt H-Atom. Wann ëmgekléiert en neutraalt H-Atom en Elektron afänkt, gëtt Liicht mat dëser Wellelängt fortgeschéckt. Dee Virgank ass de wichtegste fir den Energietransport an der Photosphär.
Jean Hengen
De Paschtouer
Nach wärend dem Krich, de 27. Oktober gouf hien zu Roum an der Chiesa del Gesù zum Geeschtleche geweit. Seng Primiz huet hien zu Lëtzebuerg bei de Franziskanerinne gefeiert. Eréischt nom Krich 1945 huet hien déi éischt Mass zu Diddeleng a senger Heemechtspar gehalen. No sengem Doktorat an der Theologie gouf hien den 20. August 1945 vum Bëschof Joseph Philippe zum Kaploun an der Kathedral, den 1. August 1949 zum Bistumskanzler an de 6. Juni 1955 zum Generalvikar ernannt. Vun 1955 bis 1971 war hie President vum Opsiichtsrot vun der Imprimerie Saint Paul.
Photosphär
Stänneg Absorptioun
Dat stabilt gasfërmegt negatiivt H-Atom gouf 1930 vum Hans Bethe an dem Egil Hylleraas (1898–1965) virausgesot an eréischt 1950 vum Herbert Massey am Labor nogewisen.
Jean Hengen
De Bëschof
De Poopst Paul VI. huet de Jean Hengen den 8. Abrëll 1967 zum Titularbëschof vu Calama a Bëschofs-Koadjutor, mam Recht op Nofolleg, ernannt. De 4. Juni 1967 gouf hien an der Kathedral zum Bëschof geweit.
Photosphär
Mëtt-Rand-Verdonklung
D'Photosphär erschéngt gréisstendeels gläichméisseg hell, an ass nëmmen ënnerbrach duerch Sonneflecken an Flares. Bei héijer Opléisung awer weist si d'Granulatioun, déi d'Uewerfläch vun der Sonn käreg erschénge léisst. Dài käreg Formatioune sinn Konvektiounszellen, déi duerch opwäerts geriichte schlauchaarteg Stréimungen an entspriechend Ofwäertsstréimungen an den Tëscheraim entstinn an nom Ofginn vun hirer Wäermt an e puer Minutten nees verginn. Déi visuell Flächenhellegkeet vun der Photosphär, wéi si am Teleskop ofgebilt gëtt, hëlt vum Zentrum vun der projizéierter Sonn („Sonnescheif“) zum Rand hin of. Dës Mëtt-Rand-Variatioun ass fir kuerz Wellelängten (Blo, Violett, Ultraviolett) méi staark wéi fir laangwellegt Liicht (Root, Infraroot). Si ass ongeféier zeréckginn duerch
Coffeeshop (Holland)
E Coffeeshop ass eng toleréiert Verkafsplaz vu liichten Drogen (Cannabis) an Holland. Do gëtt entweeder vum Besëtzer oder vun engem sougenannten Hausdealer Cannabis verkaaft. Nach ëmmer ass zanter 1961 de Verkaf vu Cannabis duerch en Ofkommes vun der UNO illegal, mä 1976 ass vun enger Komissioun gerode ginn, d'Prioritéit vun de Polizisten nei ze definéieren, fir déi z'entlaaschten. Mat enger Reform vun engem Opium-Gesetz gouf de Verkaf vu liichten Drogen toleréiert. Vun do u gouf ënner bestëmmte Konditiounen op eng Verfollgung vun de Konsumente verzicht.
Canton de Noyers
De Canton de Noyers-sur-Serein ass eng fréier franséisch administrativ Andeelung am Arrondissement Avallon, am Departement Yonne an der Bourgogne-Franche-Comté.
Canton de Pau-Est
De Canton de Pau-Est ass eng fréier franséisch administrativ Andeelung am Arrondissement Pau, am Departement Pyrénées-Atlantiques an der Regioun Nei-Aquitaine.
Jean Hengen
De Bëschof
Den 12. Februar 1971, nom Ofdanke vum Léon Lommel, gouf hien dunn de sechste Bëschof vu Lëtzebuerg. Säi Wope gouf sou beschriwwen: D'argent au chevron abaissé de gueules, au chef d'azur à l'étoile d'argent. Säi Walsproch war „Tibi servire“ (Dir déngen). De Wopen, an der Äerzbëschofversioun, ass haut nach iwwer dem lénkse Säiteportal an der Parkierch vu senger Heemecht Diddeleng ze gesinn.
Zivilkonstitutioun vum Klerus
D'Zivilkonstitutioun vum Klerus hat sech als Zil gesat, d'Kierch a Frankräich ze reorganiséieren, andeems d'kathoulesch Paschtéier « fonctionnaires publics ecclésiastiques », also Staatsbeamte sollte ginn.
Coffeeshop (Holland)
Reegele vun engem Coffeeshop
An engem Coffeeshop gëtt et gewësse Reegelen, déi och nach AHOJG-Critère genannt ginnn.
Demeter
D'Demeter ass d'Duechter vum Kronos a vum Rheia; duerch hir Brudder a Geléiften den Zeus d'Mamm vum Persephone. D'Mamm an hir Duechter waren enk matenee verbonnen.
Photosphär
Mëtt-Rand-Verdonklung
woubäi ρ de geometreschen Ofstand vum Zentrum vun der Sonnescheif an Eenheete vum Sonnescheiweradius ass. De Koeffizient β variéiert dobäi am Visuellen tëscht 0,9 an der Grenz am IR (zirka 800 nm) iwwer 1,2 (Rout, 680 nm), 1,6 (Giel, 580 nm), 2,0 (Gréng, 540 nm), 3,0 (Blo, 480 nm), 5,0 (Violett, 425 nm) bis ongeféier 10 (Grenz UV, 380 nm). Déi Mëtt-Rand-Variatioun gëtt duerch d'Temperaturschichtung vun der Photosphär verursaacht. D'Temperatur klëmmt mat zouhuelender Déift. Bei flaachem Austrëttswénkel, entspriechend de Randgebidder vun der projezéierter Sonn, gëtt ee groussen Deel vum Liicht aus den déiwe Schichte vun deenen déi driwwer leien nees absorbéiert. D'Liicht aus de méi kale Schichten huet dee gréissten Undeel um ganze Liicht.
Robert Baden-Powell
De Robert Stephenson Smyth Baden-Powell, gebuer den 22. Februar 1857 zu London a gestuerwen den 8. Januar 1941 zu Nyeri, Kenia, war de Grënner vum Scoutissem.
Jean Hengen
De Bëschof
Den 13. Mee 1972 huet hien déi IV. Lëtzebuerger Diözesansynod aberuff. Et war eng Synod vun der Erneierung.
Coffeeshop (Holland)
Reegele vun engem Coffeeshop
Fir datt déi Critèren agehale ginn, kënnt d'Police reegelméisseg Kontrollen an d'Coffeeshope maachen.
Zivilkonstitutioun vum Klerus
Dem Historiker Timothy Tackett no huet dës Constitutioun d'Land op laang Zäit an zwee gedeelt. D'Loi sur l'abolition des vœux monastiques vum 13. Februar 1790, déi 100.000 Membere vum Klerus, déi net zu enger Par gehéiert hunn, ofgeschaaft huet, huet mat zu dësem Broch bäigedroen.
Demeter
Mythos
Zanter datt d'Demeter hirem Papp Kronos entkomm war huet si mat hire Gesëschter um Olymp gelieft a war déi duuss, mä mächteg Gëttin vun der Fruchtbarkeet a vum Wuesstum. Aus hirer Verbindung mam Zeus hat si eng Duechter, d'Persephone.
Roger Gerson
De Roger Gerson, gebuer den 11. Juni 1913 zu Dikrech a gestuerwen de 17. Dezember 1966 an der Stad Lëtzebuerg, war e lëtzebuergesche Moler.
Jean Hengen
De Bëschof
Wéi um Karfreideg 1985 den ale Klackentuerm vun der Kathedral gebrannt huet, huet hie selwer d'Mariestatu – dat grousst Lëtzebuerger Symbol – gerett. Hien huet duerno selwer d'Planung vum neien Opbau an d'Hand geholl.
Robert Baden-Powell
Fir seng Verdéngschter an der Arméi an doriwwer eraus krut hien, nieft senger Ernennung als Barong 1929, vill brittesch an international Auszeechnungen, dorënner den Order of Merit (OM), Order of St. Michael and St. George (GCMG), Royal Victorian Order (GCVO) an den Order of the Bath (KCB).
Jacques Necker
De Jacques Necker, gebuer den 30. September 1732 zu Genf, a gestuerwen den 9. Abrëll 1804 zu Coppet, war e Schwäizer Finanzmann a Politiker am 18. Joerhonnert. Dräimol stoung den Necker als Generalkontroller vun de Finanzen am Déngscht vun der franséischer Monarchie ënner dem Louis XVI.: 1776, 1788 a 1789.
Thaon-les-Vosges
Ekonomie
Zu Thaon gëtt et eng grouss Fabrick vun Honeywell déi do Kompressere baut.
Garden State
Garden State ass e Film vum Zach Braff aus dem Joer 2004. De Filmtitel ass eng Uspillung op d'geographesch Plaz wou de Film sech haaptsächlech ofspillt, nämlech den US-Bundesstaat New Jersey deen och nach Garden State genannt gëtt. De Film war an der offizieller Selektioun vum Sundance Film Festival.
1 Mann 1 Wuert
Et war fir Lëtzebuerger Verhältnesser en iwwerraschend grousse Succès: bannent e puer Wochen ass et iwwer 30.000-mol am Internet erofgeluede ginn.
Këssen
E Këssen huet gewéinlech baussen eng Housse oder, wann d'Housse soll kënne gewäsch ginn, eng Bannen- an eng Baussenhousse, wouvun déi baussentst dacks dekoréiert ass, sief et duerch Brodéieren, sief et duerch faarwegen Drock oder agewiefte Musteren. Fir d'Housse vum Kappkësse gëtt och den Ausdrock Kappzich gebraucht. Bannendra si Kësse mat mëllem Material gefëllt, wéi Staf oder Plommen, syntheetesche Moussen, asw.
Gare Kruuchten
D'Gare vu Kruuchten huet e gratis Park & Rail-Parking a speziell Parkplaze fir Leit mat reduzéierter Mobilitéit.
Georg Schramm
Biographie
De Schramm huet vun 2000 bis 2006 an der Televisiounsemissioun Scheibenwischer matgemaach. Vun 2007 bis Mee 2010 war hie beim ZDF an der Emissioun Neues aus der Anstalt mam Urban Priol ze gesinn.
Gare Kruuchten
Vum 15. Februar 1882 bis den 2. Mee 1948 war déi Kruuchtener Gare eng Kappgare op der Janglisstreck Kruuchten-Fiels.
Anne Brasseur
Biographie
1975 ass d'Anne Brasseur an de Gemengerot vun der Stad Lëtzebuerg gewielt ginn. 1979 gouf si op der Lëscht vun der DP an d'Chamber gewielt. Zäitweileg war si och Member vun der Assemblée vun der NATO, der Assemblée parlementaire vum Europarot an der WEO, an dem Comité vun de Regiounen. Vun 1980 bis 1994 war si Presidentin vun der Association des Femmes Libérales.
Rehaincourt
Rehaincourt ass eng franséisch Gemeng an de Vogesen an der Regioun Grand Est.
Anne Brasseur
Biographie
Vun 1991 bis 1999 war d'Anne Brasseur Schäffin vun der Stad Lëtzebuerg an zoustänneg fir Bauten, Verkéier a Sport. No de Chamberwale vum 13. Juni 1999 gouf si Ministesch fir Erzéiung, Beruffsausbildung a Sport an der Regierung Juncker-Polfer.
Sam Peckinpah
De  Sam (David Samuel) Peckinpah, gebuer den 21. Februar 1925 zu Fresno a Kalifornien, a gestuerwen den 28. Dezember 1984 zu Inglewood, war en US-amerikanesche Filmregisseur, Dréibuchauteur a Schauspiller.
Stärewand
De Stärewand oder Sonnewand ass de stännege Stroum vu Matière, dee vun der Uwerfläch vun engem Stär ausgeet. D'Vitess vum Wand läit no Stärentyp tëscht e puer bis zu villen 1.000 km/s. Déi observéiert Masseverloschter reeche vun 10−14 bis 10−3 Sonnemasse pro Joer.
Cabrio
Cabrio gëtt en Auto genannt deem säi Karosserieopbau sou gemaach ass, datt een den Daach erop- oder erofklappe kann, oder den Daach an engem Stéck erofhuelen an nees dropsetze kann.
Stärewand
Et gëtt verschidde Forme vu Stärewand, déi sech duerch hiren Undriffsmechanismus ënnerscheeden.
Wärend de Stärewand am Haaptreiestadium kee groussen Afloss op d'Entwécklung vum Stär huet, ginn déi spéider Stadien dovu staark beaflosst. Vill masseräich Stäre ginn um Enn vun hirem Liewen doduerch wäiss Zwergen, amplaz als Supernova z'explodéieren, well si ze vill Mass verluer hunn.
Cabrio
Cabrioe ginn am lëtzebuergesche Sproochgebrauch och nach en decapotable genannt, dëst, well den duchenen Daach, d'Capote, konnt erofgeholl ginn.
Rehaincourt
Rehaincourt läit um ieweschte Laf vum Euron engem rietsen Niewefloss vun der Musel. Um Lieu-dit la Tasnière kann een eng Versickerung vun enger Baach gesinn. Den héchste Punkt an der Gemeng ass den Hant de Lorraine mat 391 Meter. Do steet och eng Cheminée géodésique.
Cabrio
Am Fall vum haarden Daach gëtt hautdesdaags vun engem Hardtop, an am Fall vun engem duchenen, vun engem Softtop geschwat.
Rehaincourt
E groussen Hirschbestand zitt all Joer Virwëtzeger wärend der Brunft un.
Canton de Vénissieux-Nord
De Canton de Vénissieux-Nord ass eng fréier franséisch administrativ Andeelung am Arrondissement Lyon, am Departement Rhône an der Regioun Auvergne-Rhône-Alpes.
Trasimeno-Séi
Den Trasimeno- Séi (ital. lago trasimeno) ass mat 128 km² an engem Ëmfang vu 54 Kilometer de véiertgréisste Séi an Italien. E läit an der Regioun Umbrien nordwestlech vu Perugia op enger Héicht vun 258 Meter. Ronderëm si bis zu 600 Meter héich Bierger. De Séi ass op der déifster Plaz 7 Meter déif, an et liewen 18 Fëschzorten dran. D'Dierfer um Ost- a Südufer liewen deelweis vun der Fëscherei. De Séi krut eng geschichtlech Bedeitung wéinst der Schluecht beim Trasimeno-Séi.
Cornichon-Präis
De Cornichon-Präis gëtt al Joer am Mee um Enn vun den Oltner Kabarett-Tage ausgedeelt. De Schwäizer Satir a Cabaret-Festival ass ee vun de wichtegsten am däitschsproochege Raum.
Wilhelm Herschel
De Sir Friedrich Wilhelm (William) Herschel, gebuer de 15. November 1738 zu Hannover, a gestuerwen de 25. August 1822 zu Slough an England, war en däitsch-britteschen Astronom a Museker.
Zivilkonstitutioun vum Klerus
Redaktioun an Inhalt vun der Zivilkonstitutioun
De Louis de la Poipe, Curé vu Saint-Martin-des-Champs bei Morlaix, a gewielten Deputéierte vum Klerus am August 1788, huet bei der Assemblée constituante d'Kommissioun presidéiert, déi fir d'Zivilkonstitutioun zoustänneg war. Hie war spéider och den éische konstitutionelle Bëschof. Och den Abbé Grégoire war un der Redaktioun bedeelegt. De Projet vun der Zivilkonstitutioun vum Klerus, deen den 12. Juli adoptéiert gouf, huet Follgendes gesot:
Cabrio
Um Spaweck
Type de carrosserie
Roger Gerson
No der Handwierkerschoul um Lampertsbierg ass hien nach op d'École des arts décoratifs zu Stroossbuerg an op d ' Académie royale des beaux-arts de Bruxelles gaangen. Hien huet och nach Konscht zu Wien studéiert.
Wilhelm Herschel
Säi Liewen
Dem Herschel säi Papp war Militärmuseker. De Jong ass mat 14 Joer als Hautboisspiller bei d'hannoveranesch Foussgarde komm. No der Besetzung vun Hannover 1757 duerch franséisch Truppen ass hien an England geflücht. Do huet hien als Museksprof, Komponist an Organist geschafft. Am Joer 1766 gouf hien Organist zu Bath. Duerch d'Studium vu mathematescher Musekstheorie ugereegt, huet hie sech mat der Mathematik an der Konstruktioun vun Optike befaasst. D'Lektür iwwer astronomesch Wierker hu schliisslech säin Intressi un der Astronomie waakreg gemaach. Anescht wéi déi aner vu sengen Zäitgenosse wollt hie sech awer net mat der Observatioun vu Mound, Planéiten a Koméiten zefridde ginn. Villméi wollt hien d'Objete vum Fixstärenhimmel studéieren, jo souguer eng vollstänneg Oplëschtung vun alle siichtbare Stären an Niwwele maachen. Fir deen Zweck konnten awer ëm 1770 déi normal Lënsen- a Spigelteleskoper net déi néideg Leeschtung liwweren. Sou huet hien da selwer ugefaangen, Spigelteleskopen ze bauen, wat him, obwuel hie Laie war – no Mësserfolleger am Ufank och gelongen ass. Vu 1766 un huet hie vill Teleskope mat ëmmer méi groussem Duerchmiesser gebaut. Bei sengen Observatioune gouf den Herschel vu sengem Brudder Alexander a senger Schwëster Caroline ënnerstetzt.
Demeter
Mythos
D'Demeter war verzweifelt an huet op der ganzer Äerd nom Persephone gesicht bis den Helios hir verroden huet wou d'Meedche war. D'Demeter huet sech dunn an Trauer zeréckgezunn. D'Fruchtbarkeet ass du vun der Äerd verschwonnen an eng Hongersnout huet d'Mënsche bedreet. Ëmsoss huet den Zeus versicht d'Demeter ëmzestëmmen. Schliisslech huet hie sech gezwonge gefillt säi Brudder Hades dozou ze bréngen d'Persephone fräi ze ginn. Den Hades huet deem zwar Folleg geleescht, mä huet op en Trick zeréckgegraff. Hien huet dem Persephone vun engem Granatapel z'iesse ginn deen déi, déi vun him giess hunn, verléift gemaach huet.
Vologne
Wéi dës Muschel ëmmer méi rar gouf, goufe Muschelwiechteren agestallt fir de Braconnage ze limitéieren.
Zivilkonstitutioun vum Klerus
Redaktioun an Inhalt vun der Zivilkonstitutioun
Virun dësem Gesetz stoungen d'Membere vum Klerus ënner der Juridiktioun vun der Réimesch-Kathoulescher Kierch, déi hinnen d'Zölibat operluecht huet, a verhënnert huet, datt si hire Besëtz un hir Famill konnte weiderginn, datt si wunne konnte wou si wollten, a fir de Klerus gouf et speziell Geriichter, d'Officialitas.
Jacques Necker
Hie war de Papp vun der Germaine Necker, Baronne vu Staël-Holstein (1766-1817), déi als Madame de Staël als Schrëftstellerin bekannt ginn ass.
Roger Gerson
Vill vu senge Biller stelle Landschaften am Éislek duer. De Maurice Cosyn konnt hien als jonke Kënschtler fir eng "brillante collaboration" gewannen, der Illustratioun vu sengem Touristeguide iwwer Klierf, an dem follgend Zeechnungen a Biller vum Gerson ze fanne sinn: Schlass Klierf, Schlass Wëlwerwolz, Louspäicher un der Klierf, Benediktinerabtei Klierf, Schibbreg an d'Kierche vun Holler, Housen, Munzen a Wäicherdang.
Jean Hengen
De Bëschof
De Poopst Jean Paul II. huet him am selwechte Joer de 16. Mee bei sengem Lëtzebuerg-Besuch perséinlech zum éischten Äerzbëschof vu Lëtzebuerg ernannt. 1988 ass Lëtzebuerg zu enger Äerzdiözes erhuewe ginn. De Jean Hengen war och President vun der däitscher Kommissioun, déi fir d'Erausgi vun de liturgesche Bicher verantwortlech ass.
Demeter
Mythos
D'Demeter, d'Persephone an den Hades hu sech dunn arrangéiert: D'Persephone ass fir zwee Drëttel vum Joer bei hirer Mamm Demeter un der Uewerwelt bliwwen, wann alles gebléit huet a geräift ass. Dann awer ass si zeréck an d'Ënnerwelt gaange fir de Wanter bei hirem Mann ze verbréngen.
Anne Brasseur
Biographie
2005 gouf si an de Stater Gemengerot erëmgewielt; si hat dat Mandat bis September 2009.
Rehaincourt
Am Zweete Weltrich hat d'Uertschaft staark ënner der preisescher Besatzung ze leiden. De 5. September 1944 ware 60 % vum Duerf a Brand gestach ginn, 51 Männer waren an Däitschland verschleeft ginn, wouvun der 32 a Lageren ëmkoumen.
Jacques Necker
Säi Liewen
De Jacques Necker war den zweete Jong vum Karl Friedrich Necker, Affekot zu Küstrin (Pommern) deen den 28. Januar 1726 Bierger vun der Republik vu Genf gi war, a senger Fra Jeanne Gautier.
Garden State
Ëm wat geet et am Film?
De Film dréint sech ëm den Haaptpersonnage Andrew Largeman (Braff), e Mëttzwanzeger dee sech als Schauspiller versicht, an zanter senger Kandheet ënner staarke Medikamenter steet, déi hien emotionell daf gemaach hunn. Hie kënnt zeréck a seng Heemechtsstad iergendwou am New Jersey well seng handikapéiert Mamm gestuerwen ass.
Pont des Vennes
De Pont des Vennes ass eng Bréck zu Léck iwwer d'Derivatioun. Déi haiteg Bréck ass déi drëtt Bréck op der Plaz.
Robert Baden-Powell
Kandheet
De Robert Stephenson Smyth gouf als siwente vun aacht Jongen ënner zéng Kanner gebuer. Säi Papp hat ausserdeem nach véier Kanner aus engem éischte Bestietnes. Hie gouf praktesch nëmme vu senger Mamm opgezunn, well säi Papp, dee Professer fir Theologie a Geometrie op der Universitéit Oxford war, gestuerwen ass wéi hien dräi Joer hat. Säin aussergewéinleche Virnumm setzt sech zesummen aus Deeler vun Nimm vu senge Virfahren: Robert Stephenson, Jong vum George Stephenson an och Eisebunnspionnéier, an John Smyth, e Kapitän, deen am Déngscht vun der Kinnigin Elisabeth I. vun England stoung. Spéider, bei de Scouten, gouf hie Bi-Pi genannt.
Jean Hengen
De Bëschof
Eng Kierch, déi am Déngscht vu jonke Mënsche steet, war dem Bëschof Hengen e grousst Uleies. Ënner him entsteet 1974 de Pélé des Jeunes, de bis haut um éischten Oktavsonnde seng fest Plaz am Oktav-Kalenner huet. Weider Schwéierpunkten an der Jugendpastoral ware beim Poopstbesuch 1985 d'Begéinung vun de Jonke mam Jean-Paul II. zu Iechternach an 1988 de Jugenddag, eng national Form vun de Weltjugenddeeg.
Jacques Necker
Säi Liewen
Am Alter vun 18 Joer huet hien eng Carrière an der Bank Thélusson et Vernet ugefaangen, fir d'éischt zu Genf, spéider zu Paräis, a konnt am Joer 1756 ee vun den dräi Associéë vun der Bank Thélusson, Vernet et Necker ginn. Seng enorm Reussite als Banquier huet him erméiglecht, eng zolidd Zomm Suen op d'Säit ze leeën. Als Syndic vun der Compagnie des Indes konnt hien der Compagnie zu neiem Liewe verhëllefen (1764), allerdéngs konnt hien näischt géint d'Opléisung am Joer 1770 géint säi perséinleche Géigner Morellet maachen.
Trasimeno-Séi
An de Séi lafen nëmme kleng Baachen, deenen hir Better am Summer dacks dréche sinn. En huet keen natierlechen Offloss.
Robert Baden-Powell
Kandheet
Mat 13 Joer koum hien an d'Charterhouse School wou hien nei Aktivitéitsfelder entdeckt huet. Am grousse Schoulpark huet hie geléiert sech erunzeschläichen ouni datt de Surveillant et gemierkt huet an hie konnt Feier maache wat net gedämpt huet. De B.P. war en duerchschnëttleche Schüler dee sech net all ze vill fir d'Schoul intresséiert huet. Hien ass gutt matkomm, huet awer néierens besonnesch ervirgestach, ofgesi vun zwee Gebidder: Hie war en ausgezeechente Schauspiller an am Foussball e souveräne Golkipp. Et ass opgefall datt hie grad sou gutt mat der rietser wéi mat der lénkser Hand zeechnen a schreiwe konnt.
Wilhelm Herschel
Säi Liewen
Hie gouf op ee Schlag berüümt, wéi e 1781 en neien Objet am Sonnesystem entdeckt huet: de Planéit Uranus. E gouf als Member an d'Royal Society of London gewielt an de Kinnek George III. huet him eng järlech Vergënschtegung zougesprach. Sou konnt hie sech voll sengem Hobby, der Astronomie, zouwenden. D'Famill Herschel ass vu Bath op Slough geplënnert. Hien huet dann och nach Teleskope gebaut fir aner Leit, a konnt domat säin eegent Akommes verbesseren. Am Joer 1788 huet hien d'Mary Pitt, eng Nopeschwittfra, bestuet. Am Joer 1816 gouf hie vum Prënz-Regent, dem spéidere Kinnek George IV., zum Ritter geschloen. Zu Slough huet hie gelieft a geschafft bis u säi Liewensenn am Joer 1822.
Europäesch Charta fir Regional- oder Minoritéitssproochen
Lëtzebuerg huet dës Charta den 22. Juni 2005 ratifizéiert. An engem Avis vum Conseil d'État vum 30. Mäerz 2004 gëtt erkläert, datt Lëtzebuerg net vun där Charta betraff ass, well et zu Lëtzebuerg keng historesch gewuesse Minoritéitssprooche gëtt. Lëtzebuerg kéint dës Charta also ouni Bedenke ratifizéieren, an engem Solidaritéitsakt mat deene betraffene Länner.
Canton de Vénissieux-Sud
De Canton de Vénissieux-Sud ass eng fréier franséisch administrativ Andeelung am Arrondissement Lyon, am Departement Rhône an der Regioun Auvergne-Rhône-Alpes.
Vologne
Grousse Schued huet de Bestand vun der Muschel awer eréischt erlieft wéi d'Textilindustrie sech am Dall vun der Vologne breet gemaach huet, an de Floss doduerch staark verschmotzt gouf.
Garden State
Ëm wat geet et am Film?
Hie begéint al Kolleegen nees erëm, déi hien zanter dem Lycée net méi gesinn huet, a verbréngt virun allem vill Zäit mam Mark (Sarsgaard), dee mëttlerweil Doudegriewer ass, nach doheem wunnt a keng Drogen ausléisst. Den Andrew léiert ausserdeem d'Sam (Portman) kennen, wat Epileptikerin ass, an en Drang zum Léien huet.
Zivilkonstitutioun vum Klerus
Redaktioun an Inhalt vun der Zivilkonstitutioun
D'Zivilkonstitutioun vum Klerus, déi duerch de Gallikanismus inspiréiert war, wollt eng komplett Onofhängegkeet vun der Kierch vu Frankräich vis-à-vis vu Roum erreechen (ausser bei dogmatesche Froen). D'Organisatioun huet op d'zivil Administratioun opgebaut, d'Bistümer hunn den 83 Departementer entsprach.
Anne Brasseur
Biographie
Bei de Chamberwale vum 13. Juni 2004, wéi och deene vun 2009 an 2013, gouf d'Anne Brasseur an d'Chamber erëmgewielt. Am Januar 2014 gouf si zu der Presidentin vun der Parlamentarescher Assemblée vum Europarot gewielt, déi sech aus Deputéierte vun den nationale Parlamenter zesummesetzt. 2015 krut se dëst Mandat ëm ee Joer, bis 2016, verlängert.
Trasimeno-Séi
Un den Uwänner wunnen net vill Leit, an op de flache Plaze sinn si och deelweis staark mat Lëtsche bewuess. Et gouf e puermol probéiert fir de Waasserstand dee staark variéiert an de Grëff ze kréien. D'Réimer hate schonn een ënnerierdesche Kanal d'cava gebaut, deen d'Peepst spéider renovéiert hunn. En ass am Laf vun der Zäit ëmmer verlant. Et gouf méi wéi eng Kéier diskutéiert de Séi dréchen ze leeën an Akerland ze gewannen an eréischt een 1898 ugeluechten Offloss an d'Caina huet den Iwwerschwemmungen en Enn gemaach. Den nidderege Waasserstand am Summer an d'Iwwerdüngung favoriséieren de Wuesstem vun den Algen déi sech da ganz staark entwéckelen.
Wilhelm Herschel
Säi Liewen
Den Herschel gouf an der St.-Laurence-Kapell zu Upton begruewen. Op sengem Grafstee steet de laténgesche Saz Coelorum perrupit claustra ("Hien huet d'Grenze vum Himmel duerchbrach").
Trasimeno-Séi
Den Trasimeno-Séi ass e beléift Noerhuelungsgebitt an Umbrien. Ganz schéin ass d'Isola Maggiore op déi ee vun Tuoro, Passignano a Castiglione del Lago mat Ponte fuere kann. Um Trasimeno-Séi gëtt et nach zwou aner Inselen: Déi kleng Insel (Isola Minore) déi net däerf betruede ginn an d'Naturschutzgebittsinsel Polvese.
Planisphär
Als Planisphär (dréibar Stärekaart) gëtt eng Stärekaart bezeechent, déi a charakteristescher Form, d'stereographesch Projektioun, op flaachem Material projezéiert.
Jean Hengen
Seng Pensioun
Mat der Wei vum Fernand Franck den 2. Februar 1991 zu sengem Nofollger ass dem Jean Hengen säin Episkopat op en Enn gaangen.
Jacques Necker
Säi Liewen
E puer Kéieren, ënner anerem am Joer 1772 huet den Necker dem kinneklechen Tresor grouss Zommen zoukomme gelooss, wouduerch de Choiseul an den Abt Terray op hien opmierksam goufen.
Vologne
An den 80er Joren, gouf den Numm vun der Vologne als Ausgangspunkt vun der Affär Grégory, a méi engem traurege Sënn bekannt.
Garden State
Ëm wat geet et am Film?
Den Andrew huet seng Medikamenter net matgeholl, a sou ass de Film net nëmmen eng Rees an d'Heemecht, mä och zu sech selwer.
Anne Brasseur
Biographie
Den 31. Januar 2018 huet si op hiert Deputéiertemandat zu Gonschte vum Frank Colabianchi verzicht, deen als Nächstgewielte vun der DP-Lëscht am Bezierk Zentrum an d'Chamber nogeréckelt ass.
Vun 2004 bis 2010 war si 1. Vizepresidentin vun der DP.
Planisphär
Bei der Planisphär gi vum Koordinatepol aus, d'Längtegraden als riicht Linn agezeechent, d'Breetegraden awer als konzentresch Kreesser. Den Hipparchos hat entdeckt, datt sech doduerch eng wénkeltrei Ofbildung vum Himmel ergëtt, déi awer, wat ee méi wäit Pol ewechréckelt, ëmmer méi grouss Flächefehler opweist. No dem Prinzip vun der Planisphär funktionéiert och d'Astrolabium als Moossinstrument.
D'Konstruktioun vu Planisphäre fir de Stärenhimmel duerzestellen, gëtt z. B. vum Ptolemäus beschriwwen. Obwuel keng antik Planisphären erhale sinn, handelt et sech bei Exemplaren aus dem 8. bis 10. Joerhonnert méiglecherweis ëm direkt Kopië vun antike Modeller.
Déi vum Paolo dal Pozzo Toscanelli am Joer 1457 hiergestallt Weltkaart an déi 1502 bezunnen Weltkaart vum Alberto Cantino ginn och als Planisphäre bezeechent.
Haut gi Planisphären haaptsächlech fir d'Iwwersiichtduerstellung vum Himmel benotzt, z. B. an dréibare Stärekaarten oder an Himmelsvirschaue vu verschiddene Fachzäitschrëften.
Jacques Necker
De Wee un d'Muecht
Am Joer 1764 huet den Necker sech mat der Szuanne Curchod, Duechter vun engem Pastor, bestuet, déi e groussen Afloss op seng Carrière hat. Nodeem hien zum Minister vun der Republik vu Genf zu Paräis ernannt gi war (1768), huet hien - encouragéiert vu senger Fra - decidéiert an d'Politik ze goen. Hien huet sech 1772 aus de Finanzen zeréckgezunn, a seng Interesse vun der Bank u säi Brudder Louis weiderginn. 1773 huet hien en Éloge de Colbert erausbruecht, dee vun der Académie française gelueft gouf, a wou hien de Portrait vum ideale Minister beschreift. Hie presentéiert sech als pragmatesch a flexibel, am Géigesaz zum Generalkontroller vun de Finanzen Turgot. Als Symbol vum ekonomeschen Interventionismus vum Staat war de Colbert net nëmmen d'Antithes vum Turgot, mä och en Apostel vum ekonomesche Liberalismus.
Claude Lahr
De Claude Lahr, gebuer de 6. Februar 1962 an der Stad Lëtzebuerg, ass e lëtzebuergesche Realisateur vun Dokumentarfilmer.
Demeter
Kult
D'Demeter war eng vun de vollekstëmlechste Gottheeten déi a Griicheland grouss Veréierung genoss huet. Beim Homer ass se wéineg ernimmt gi well déi adeleg Familljen, déi seng Geschichte gelies hunn, wéineg Interessi u Vegetatiounsgottheeten haten déi virun allem vu Bauere veréiert gi sinn.
Claude Lahr
Karriär
Hie huet als Regie-Assistent a Produktiounsleeder un enger Rëtsch vu belschen, franséischen a lëtzebuergesche Filmer a Reklamms-Spotten matgeschafft.
1997 huet hien e Kuerzfilm fir de Lëtzebuerger Pavillon op der Weltausstellung zu Lissabon 1998, Les industries de l'eau, gedréint. D'Joer drop huet hien en Documentaire a Spillfilmläng mam Titel Stol iwwer d'Lëtzebuerger Stolindustrie erausbruecht. Duerno huet en nach weider kuerz Filmer produzéiert, ënner anerem ee fir de Fonds d'urbanisation et d'aménagement du plateau de Kirchberg, éier en 2004 national Opmierksamkeet krut fir säin Documentaire Heim ins Reich iwwer d'Zäit vun der däitscher Besatzung zu Lëtzebuerg am Zweete Weltkrich. Dofir huet en 2005 mam Lëtzebuerger Filmpräis an de Kategorien "Beschte Film" a "Publikumspräis" ausgezeechent. Och kommerziell gesi war mat iwwer 25.000 Kinosspectateuren e grousse Succès.
2006 huet hie fir Arte en zweemol 52 Minutte laange Reportage zum Theema L'Europe de la défense gedréint, an donieft och nach mat Les maîtres du vent e Kuerzfilm iwwer d'Restauratioun vun der Stahlhut-Uergel an der Kierch Diddeleng.
De Claude Lahr huet d'Sitcom Weemseesdet matgeschriwwen.
Fir de Documenataire Ashcan war hien 2018 e Berode vum Regisseur.
Wilhelm Herschel
Entdeckungen
Zanter prehistoreschen Zäiten hunn d'Mënschen nëmme fënnef Planéiten, de Merkur, Venus, Mars, Jupiter an de Saturn kannt. Den neien Objet huet den Herschel am Ufank Georgium sidus ("Georges-Stär") genannt; wéi awer definitiv feststoung, datt et sech ëm en neie Planéit géif handelen ass den Objet Uranus genannt ginn. Mat dëser, zoufälleger Entdeckung war den Ëmfang vum bekannte Sonnesystem op dat Duebelt gewuess.
Europäesch Charta fir Regional- oder Minoritéitssproochen
An den Nopeschlänner Frankräich a Belsch wier déi Lëtzebuerger Sprooch deemno eng historesch gewuesse Minoritéitssprooch, mä hei kann d'Charta net agesat ginn, well dës 2 Länner d'Charta net ratifizéiert hunn.
Pont des Vennes
Wéi géint 1850 d' Derivatioun amenagéiert gouf, huet missen eng Bréck gebaut ginn, fir d'Verbindung tëscht dem Quartier  Vennes an der Boverie ze maachen.
Zivilkonstitutioun vum Klerus
Den Eed op d'Zivilkonstitutioun
De 4. Januar 1791 hu sech d'Deputéierte vum Klerus an der Assemblée constituante versammelt, fir den Eed op d'Zivilkonstitutioun ze leeschten. Si goufen dacks duerch de Publik vun den Tribünen ënner Drock gesat. 80 Bëscheef hunn den Eed refuséiert.
Robert Baden-Powell
Kandheet
No der Schoul sollt hien op d'Uni goen, huet awer den Opnamexame fir d'Universitéit Oxford net gepackt. Hien huet sech du bei der Militärakademie Sandhurst gemellt. Den Opnamexame fir d'Kavallerie huet en als zweetbeschten an dee fir d'Infanterie als véiertbeschte bestanen.
Härebierg
Den Härebierg ass e Lieu-dit an der Gemeng Dikrech.
En ass nom Flouer mam selwechten Numm genannt, enger Knupp nordëstlech vun der Uertschaft Dikrech.
Roger Gerson
De Roger Gerson war e fräischaffende Kënschtler. Hien hat vill Ausstellungen zu Lëtzebuerg an och am Ausland.
Europäesch Charta fir Regional- oder Minoritéitssproochen
Zanter dem 14. Dezember 2005 gëtt Lëtzebuerg am Experte Kommitee vum lëtzebuergesche Linguist Jérôme Lulling vertrueden.
Demeter
Um Spaweck
डीमिटर
Jean Hengen
Seng Pensioun
A senger Amtszäit war et him ëmmer wichteg, seng Heemechtsstad Diddeleng net vis-à-vis vun deenen anere Lëtzebuerger Stied ze favoriséieren.
Wilhelm Herschel
Entdeckungen
Den Herschel huet als éischten Astronom eng Klassifizéierung vun dësen Objete gefouert. Hien huet se no der visueller Magnitude ënnerscheet souwéi no der Gréisst, der Reegelméissegkeet vun der Form an no der Konzentratioun zur Mëtt hin. Am Verlaf vu sengen Ënnersich huet hien eng Theorie vum Entstoe vun de Stärekéip entwéckelt: d'Gravitatioun misst mat der Zäit aus lassene Kéip dicht gepaakt Systemer entstoe loossen. Sou féiert hien d'Konzept vun der Entwécklung (oder Evolutioun) an der Astronomie an: de Stärenhimmel war elo net méi éiweg an onverännerlech. Den Herschel gouf domat Grënner vum Erkenntnesobjet Kosmologie.
Pont des Vennes
1852 gouf d'Bréck ausgeschriwwen, an d'Firma Tilkin-Mention krut den Optrag fir d'Bréck ze bauen. Et war eng metallen Hänkbréck, déi den Aventage hat. datt se keng Flosspilieren hat. Et konnt awer ëmmer nëmmen ee Vehikel am selwechte Moment d'Bréck passéieren.
Zivilkonstitutioun vum Klerus
Den Eed op d'Zivilkonstitutioun
De 7. Januar gouf d'Flicht vum Eed och an de Provënzen agefouert. All Sonde vu Januar bis Februar 1791 goufen, u verschiddenen Datumer jee no Diözees, Versammlungen ofgehalen, fir den Eed op d'Zivilkonstitutioun ze leeschten.
Härebierg
Um Plateau vum Härebierg, deen an der Moyenne eng Héicht vun 370 Meter huet, gëtt et dräi Spëtze mat enger Héicht vun 386, 387 an 394 Meter beim Waasserbaseng. Den nordwestlechen Ausleefer, mat enger Héicht vun 379 Meter, ass de Botterweck.
Philip James Edwin Peebles
De Philip James („Jim“) Edwin Peebles, gebuer de 25. Abrëll 1935 zu Winnipeg, Manitoba, Kanada) ass e kanadesch-amerikanesche Kosmolog.
Sercœur
Sercoeur läit am Dall vum Durbion.
Anne Brasseur
Biographie
D'Anne Brasseur war och eng Zäit laang Presidentin vum SICEC
Robert Baden-Powell
Indien
1876 gouf en an Indien versat, wou hien a senger Fräizäit meeschtens am Dschungel war a wëll Déieren observéiert huet. An der Garnisoun huet hien Theateropféierungen organiséiert an en huet éischt Erfarunge mat Jugendgruppe gesammelt. Hien huet och scho fréi d'Feeler vun der brittescher Kolonialherrschaft erkannt, déi d'Inder wéi „ënnerentwéckelt Britten“ behandelt huet an net wéi Mënsche mat enger anerer, awer grousser, Kultur. Nodeem hie privat Hindi geléiert hat ass en och do duerch d'Aarmequartiere gaangen. Hien huet do säi System vun de klenge Gruppen entwéckelt: Hien huet d'Zaldoten a Patrulle vu 5 bis 8 Mann opgedeelt. Déi hunn ënner sech e Patrullechef gewielt. Doduerch huet en d'Responsabilitéitsgefill an d'eegestännegt Denke vun den Zaldote motivéiert.
Jean Hengen
Seng Pensioun
Sou huet hien dem Abbé Robert Sibenaler seng Invitatioun an d'Oktavsmass vun den Diddelenger Pilgere wärend senger Amtszäit refuséiert, no senger Pensionéierung huet hien ëmmer gär un dëser Traditioun zesumme mat der Diddelenger Gemeinschaft deelgeholl.
Zivilkonstitutioun vum Klerus
Den Eed op d'Zivilkonstitutioun
D'Membere vum Klerus, déi net zu enger Par gehéiert hunn, an deemno als iwwerflësseg ("inutiles") ugesi goufen (bal 3/5 vum Klerus vum Ancien Régime) si gezwonge ginn, an d'Pensioun ze goen, oder sech dem Klerus vun der Par unzeschléissen, an den Eed ze leeschten.
Härebierg
Op den Härebierg kënnt ee vum ënneschten Deel vum Bamerdall aus iwwer d'N7B, iwwer e Feldwee dee vun där Strooss fortgeet an nërdlech duerch d'Mäertesdellt laanscht de Botterweck eropféiert, an e Feldwee deen um Fridhaff fortgeet.
Pont des Vennes
Wéi dunn d'Aarbechte fir d'Universalausstellung vun 1905 lass gaange sinn, gouf decidéiert fir eng nei Bréck ze bauen. Sou gouf 1903 no Pläng vum Ingenieur Émile Jacquemin déi nei Bréck gebaut, e puer Meter flossaf vun der Hänkbréck.
Canton de Villeurbanne-Centre
De Canton de Villeurbanne-Centre ass eng fréier franséisch administrativ Andeelung am Arrondissement Lyon, am Departement Rhône an der Regioun Auvergne-Rhône-Alpes.
Anne Brasseur
Biographie
D'Anne Brasseur huet eng Duechter.
Jean Hengen
Seng Pensioun
Den 29. Oktober 2000 huet de Jean Hengen säin diamantene Jubiläum als Geeschtleche gefeiert, Diddeleng huet „säi“ Bëschof den 23. November 2002 zu sengem 90. Gebuertsdaag geéiert, dat war gläichzeiteg déi lescht Mass, déi hien als Bëschof gehalen huet. Säi leschten ëffentlechen Optrëtt war awer den 10. Mee 2004 an der Oktavsmass zesumme mat den Diddelenger Pilger. An dëser Mass war hien net méi als Bëschof a vollem Ornat mat Mitra a Staf, mä hien hat eng einfach violett Bëschofssoutane mat engem Rochett driwwer un.
Roger Gerson
Kuerz virun enger Ausstellung zu Péiteng mat sengen neiste Wierker ass de Roger Gerson un engem Häerzschlag a sengem Atelier an der Neipuertsgaass an der Stad Lëtzebuerg am Alter vun 53 Joer gestuerwen.
Pont des Vennes
Du war et 1976 un där hirem Tour fir ewechgerappt ze ginn. Déi Bréck déi dunn an d'Plaz koum, war eng Bréck a Cantileverbauweis, mat engem agesate Mëttelstéck, a se gouf am arméiertem Bëtong, mat virgespaantem Bëtong gebaut.
Gérard Portielje
De Gérard Portielje, gebuer de 6. Februar 1856 zu Antwerpen an der Belsch, a gestuerwen den 18. Mee 1929 zu Réimech, war e belsche Moler. Hie staamt aus enger belscher Molerfamill. Säi Papp war de Jan Portielje (1829-1895). Ausser dem Gérard huet och den Edward Portielje (1861-1949) nach gemoolt.
Pont des Vennes
Um lénksen Uwänner mécht se d'Verbindung mat der Rue du Parc a riets mat dem Boulevard Raymond Poincaré.
Robert Baden-Powell
Indien
1880 gouf hien ugestallt fir d'Schluechtfeld vu Maiwand, wou d'Britten am Krich géint d'Afghane geschloe goufen, ze kartographéieren. Op där grujeleger Plaz, tëscht Kadavere vu Mënschen a Päerd, huet hie fir d'éischt um Sënn vum Krich gezweiwelt. Wéinst senge Kompetenzen am Spuereliese gouf hien ugestallt Spuerelieser (en: Scouts) auszebilden.
Roger Gerson
Senger Biller sinn an de Konschtsammlunge vun der Stad Lëtzebuerg a vun der Stad Dikrech ze fannen. Eng ganz Rei Biller vum Roger Gerson sinn a Privatkollektiounen.
Zivilkonstitutioun vum Klerus
Den Eed op d'Zivilkonstitutioun
Sou war Frankräich op reliéisem Plang an zwee gedeelt: de konstitutionelle Klerus an de refractaire Klerus.
Wilhelm Herschel
Entdeckungen
Wéi hien am Joer 1790 e Fixstär mat Wollek observéiert huet, huet hie seng fréier Meenung geännert. Hien huet et elo fir méiglech gehalen, datt all d'Stäre sech ënner dem Afloss vun der Gravitatioun aus enger Zort Wollek aus Gas oder enger Flëssegkeet zesummegezunn hätten.
Härebierg
Vun Dikrech aus féiert e schmuele Wee, den Neelcheswee, dee vun der N17 fortgeet op de Galgebierg.
Zivilkonstitutioun vum Klerus
Reaktiounen
Den 23. Juli huet de Louis XVI. dem Projet hallefhäerzeg zougestëmmt. Den Décret d'application gouf am November gestëmmt, an de Kinnek huet dëse missen de 26. Dezember ënnerschreiwen.
Robert Baden-Powell
Afrika
Wéinst der explosiver Situatioun a Südafrika gouf hie mat sengem Regiment, den 13. Husaren, dohi versat. Duerch säi Buch „Reconnaissance and Scouting“, dat hie schonn 1884 an Indien geschriwwen hat, war hien do scho berüümt. Seng éischt Missioun war, fir, als Reporter verkleet, d'Drakensbierger auszespionéieren. Hien huet d'Zuluen an d'Buren an hire Siidlunge besicht an hie koum mat prezise Kaarten a mat der Hoffnung op eng friddlech Léisung zeréck. 1885, nodeem d'Situatioun sech berouegt hat, gouf de Baden-Powell mat sengem Regiment zeréck an England versat. Mä geschwë koumen erëm schlecht Nouvellen aus Südafrika. Den Zulukinnek Dinizulu huet ëmmer méi Leit ëm sech gesammelt a mat ongeféier 16.000 Zuluen en Zweefrontekrich géint d'Britten an d'Buren ugefaangen. Goldgriewer a Sklavenhändler hunn d'Situatioun ausgenotzt an d'Regioun ass ëmmer méi onroueg ginn. Et soll awer och ernimmt ginn datt 2.000 Zuluen, déi de Schott John Dunn zu hirem Häuptling gewielt haten, op der englescher Säit gekämpft hunn. Well hie sou gutt kënneg war, a vläicht och well säi Monni Chef vum Etat-Major war, gouf de Baden-Powell erëm an Afrika geschéckt. Nodeem hien do Schreckleches erlieft hat, huet hie mat Erfolleg eng 1. Hëllef-Ausbildung fir d'Zaldote gefuerdert. Et ass him gelongen den Dinizulu a senger Stopp opzedreiwen a gefaangen ze huelen. De B.P. gouf doropshi fréizäiteg zum Majouer ernannt. Duerno war en ee Joer op Malta an zwee Joer als Geheimagent um Balkan, wou hien Zeechnunge vu Befestegungsanlage gemaach huet. Op säi perséinleche Wonsch hi gouf hien dunn erëm an England zeréckversat.
Jean Hengen
Seng Pensioun
Den 29. Januar 2005 ass den Al-Äerzbëschof vu Lëtzebuerg, de Mgr Jean Hengen um 12h00 am Spidol um Kierchbierg gestuerwen.
Zivilkonstitutioun vum Klerus
D'Äntwert vum Poopst Pius VI.
De Poopst Pius VI. huet seng offiziell Äntwert an de Kuerznoriichten Quod aliquantum (10. Mäerz 1791) a Caritas (13. Abrëll 1791) ginn. Hien huet d'Constitutioun verdaamt, « qui renverse les dogmes les plus sacrés, abolit les cérémonies les plus saintes et entraîne toutes sortes de calamités ». Ausserdeem huet de Poopst geschriwwen, datt kee Gleewege méi drun zweiwele kéint, datt « cette nouvelle Constitution civile du clergé ne soit établie sur des principes hérétiques ». Hien huet de Membere vum Klerus, déi hiren Eed nach net geleescht hate gesot, si sollen dëst och net maachen, an deenen, déi schonn den Eed geschwuer hate gesot, si solle widderruffen. Sou koum et zu engem Schisma an der Kierch vu Frankräich tëscht konstitutionellen a refractaire Paschtéier, mä och zu engem Broch tëscht der Revolutioun an der kathoulescher Kierch.
Wilhelm Herschel
Entdeckungen
Am Laf vun der Zäit huet hien e Katalog mat niwwelegen Objete mat méi wéi 2.500 Objeten („Herschel-Katalog“ genannt) zesummegestallt, an och e Katalog mat 848 Duebelstären. Ouni déi fräiwëlleg Mataarbecht vu senger Schwëster Caroline wieren déi Katalogen net zustane komm.
Robert Baden-Powell
Afrika
1895 war hien, wéinst dem Krich mat dem Vollek vun den Ashanti erëm an Afrika. Hie war dobäi wéi dee leschte souveräne Kinnek vun den Ashanti de Prempeh I, deen deemools eréischt fofzéng Joer hat, gefaange geholl gouf.
Zivilkonstitutioun vum Klerus
D'Äntwert vum Poopst Pius VI.
Dëse Punkt huet zu Diskussiounen ënner de Reliounshistoriker gefouert. An enger Kuerznoriicht vum 2. Abrëll 1792 heescht et, datt den Numm vum Poopst benotzt gi wier, fir Bullen ze frabrizéieren, déi verbueden hätten, den Eed op d'Constitutioun ze leeschten, an domat zu Streidereien an der franséischer Kierch ze féieren. De Generalinquisitor vu Spuenien huet d'Kuerznoriicht vum 10. Mäerz 1791 als Fälschung deklaréiert.
Pont des Vennes
Hir Nopeschbrécke sinn no uewen, de Pont Gramme, de Pont de Fétinne, an de Pont de Fragnée déi praktesch op enger Héicht leien, an no ënnen ass et de Pont de Huy
Jacques Necker
De Wee un d'Muecht
Allerdéngs hat d'ëffentlech Meenung eng aner Usiicht. Den 19. Abrëll 1775 huet hie säin Essai sur la législation et le commerce de grains erausbruecht, wou hie géint d'Fräiheet vum Geschäft mam Kar argumentéiert huet, wat géint d'Physiokraten, zemools den Turgot an de Morellet, gaangen ass. Dëst Wierk war en enorme Succès an de Librairien, et koum grad richteg am Mielkrich eraus.
Wilhelm Herschel
Entdeckungen
Trotz sengem Hobby, de Fixstärenhimmel, huet hien d'Objete vum Sonnesystem net vergiess: beim Mars huet hie joreszäitlech Verännerungen nogewisen. En huet zwéi Mounde beim Saturn fonnt an e puer Mounde beim Uranus. Weider huet hien d'Rotatiounsperiod vum Saturn berechent. Hien huet och festgestallt, datt d'Venus eng Atmosphär misst hunn. (De Lomonossow huet schonn 1761 eng Atmosphär op der Venus ugeholl, awer net publizéiert).
Härebierg
Historesches
Bis an d'19. Joerhonnert gouf et an de géien Häng vum Härebierg Wéngerten. Déi goufe mat Iesele bewirtschaft. D'Symbolfigur, den "Dikrecher Iesel", soll dovun ofgeleet sinn.
Robert Baden-Powell
Afrika
Knapps war de Baden-Powell nees an England, do huet e schonn erëm missen an Afrika. Am Matabele-Land, nërdlech vu Transvaal, war eng Revolt ausgebrach an d'Britten, déi do gelieft hunn, entweeder doutgeschloe goufen, oder si waren an d'Provënzhaaptstad Bulawayo geflücht. Mä och do ware si net sécher well ongeféier 10.000 Matabele-Kämpfer sech an de Bierger ronderëm verschanzt haten an d'Stad wollten ugräifen. De Baden-Powell war géint eng militäresch Léisung, wat e Massaker bedeit hätt, an huet den Haaptmann vun der Revolt, e Medezinmann deen Uwini geheescht huet, gefaange geholl. Deen huet gegleeft, hie wier onstierflech an e misst déi Wäiss all doutmaachen. Do krut de Baden-Powell vun de Matabele säi Spëtznumm "Impesa" (de Wollef deen ni schléift). Well déi Einheimesch un dem Uwini seng Onstierflechkeet gegleeft hunn, hu se viru gekämpft. Eréischt wéi de Baden-Powell den Urwini doutmaache gelooss huet gouf et roueg. Déi Decisioun war, no der Ausso vum B.P., "eng vun de schwéierste vu sengem Liewen".
Jacques Necker
De Wee un d'Muecht
Den Necker gouf ënner anerem vum Maurepas, Haaptconseiller vum Louis XVI. ënnerstëtzt.
Wilhelm Herschel
Entdeckungen
Den Herschel huet am Joer 1800 d'Infraroutstralung entdeckt, andeems hien d'Sonneliicht duerch e Prisma goe gelooss an hanner dat rout Enn vum siichtbare Spektrum en Thermometer geluecht huet. D'Temperatur ass an deem Beräich an d'Luucht gaangen, an den Herschel huet doraus ugeholl, datt do eng onsiichtbar Form vun Energie wierksam misst sinn.